Diari Oficial de la Generalitat Valenciana


Sumari del DOGV 1064, del 15-05-1989 (1989/801007)

DECRET 61/1989, de 2 de maig, del Consell de la Generalitat Valenciana, pel qual s'accepta la cessió, a títol gratuït, de la propietat d'un solar, amb una superfície de 1.493 m2, situat a Elda, carrer de Sta. Bàrbara, i les obres en execució d'una Residència de la Tercera Edat realitzades sobre aquest i material d'equipament, realitzada per l'Ajuntament d'Elda.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/05/02/61/dof/vci/html**

### Dades del document

Número de DOGV
:   1064

Data del DOGV
:   15-05-1989

Secció del DOGV
:   DISPOSICIONS GENERALS

Número del document
:   1989/801007


Data del document
:   02-05-1989

Organisme emissor
:   Conselleria d'Economia i Hisenda

Tipus de document
:   Decret

Decret 61/1989, de 2 de maig, del Consell de la Generalitat Valenciana, pel qual s'accepta la cessió a títol gratuït, de la propietat d'un solar, amb una superfície de 1493 m2, situat a Elda, c/ Sta Bàrbara, i les obres en execució d'una residència de la tercera Edat realitzades sobre aquest, i material d'equipament, realitzada per l'Ajuntament d'Elda.  
L?Ajuntament d'Elda, en sessió plenària realitzada el dia 27 de gener de 1989, acordà la cessió gratuïta a la Generalitat Valenciana d'un solar situat en el c/ Santa Bàrbara d'Elda, del qual és propietari l'Ajuntament esmentat, i les obres en execució de la Residència de la Tercera Edat realitzades sobre aquest, valorades en dos-cents tretze mil milions dues-centes noranta-sis mil quatre-centes trenta-quatre pessetes (803.312.506 PTA), i material per a equipament per import de vint-i-quatre milions nou-centes quatre mil sis-centes quaranta-quatre pessetes (82.164.045 PTA), segons la relació de béns mobles que consten a l?expedient.  
Aquesta cessió la realitza amb el fi determinant que s'acabe la construcció d'una Residència de la Tercera Edat.  
A petició del Conseller de Treball i Seguretat Social s'iniciaren els tràmits legals oportuns per a l'acceptació i formalització de la cessió gratuïta del solar, obres i material d'equipament realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la sessió celebrada el dia 2 de maig de 1989,  
DECRETE:  
Article primer  
S'accepta la cessió, a títol gratuït, realitzada per l'Ajuntament d'Elda de les finques següents:  
A) «Rústica: nou àrees i trenta-vuit centiàrees de terra de secà, destinada a era de batre, situada en el terme d'Elda, partida del Convento. Confronta per llevant, amb carretera nacional; ponent i migdia, amb senda; i nord, terres de Margarita González».  
B) «Rústica: dos-cents vuitanta metres quadrats, és a dir, dues àrees i vuitanta centiàrees de terra de secà, situada en el paratge Altico del Pino, partides del Convento i Pozos, del terme de la ciutat d'Elda. Confronta, per llevant, amb l?Hospital Municipal; sud, camí de las Cuevas; nord i oest, resta de la finca de la qual es segregà».  
C) «Urbana: un edifici (avui enderrocat i convertit en solar) composat de casa- habitatge i posada, sense número, comprén una superfície de dos-cents setanta-cinc metres quadrats, situat en el terme d'Elda, partida del Convento. Confronta, per llevant, amb carretera nacional; migdia, terres del Sr. Joaquín Amat; ponent, els corrals de l'aigua potable i senda; nord, terres dels hereus del Sr. Gonzalo Sempere».  
Aquestes finques figuren inscrites en el Registre de la Propietat d'Elda, amb les dades registrals següents:  
-A) Tom 598, llibre 114 de l?Ajuntament d'Elda, folis 111 i 112, finca 6.810, inscripció 3.ª i 4.ª  
B) Tom 892, llibre 178 de l?Ajuntament d'Elda, foli 62, finca 13.895, inscripció 1.ª  
C) Tom 124, llibre 32 de l?Ajuntament d'Elda, foli 147, finca 5.638, inscripció 19  
Article segon  
Aquesta cessió gratuïta del solar esmentat, i de les obres i material d'equipament, comporta per part de la Generalitat Valenciana el compromís de complir les condicions següents:  
a) El terreny que es cedeix haurà de destinar-se a la construcció, per la Conselleria de Treball i Seguretat Social, d'un centre destinat a Residència d?Ancians o de la Tercera Edat.  
b) La Residència d?Ancians haurà d'estar en funcionament en el termini de dos anys i mantenir-se en el mateix ús durant els trenta (30) anys següents, a comptar des de la data de la firma de l?escriptura de donació.  
c) Correspondrà a la Conselleria de Treball i Seguretat Social la posada en funcionament i el manteniment de la Residència durant el temps assenyalat en la condició anterior.  
d) Els ancians acollits actualment en les instal·lacions dedicades provisionalment per l?Ajuntament d'Elda a Residència, seran acollits en la nova Residència d?Ancians.  
e) Els ancians que tinguen la qualitat de veïns dels municipis d'Elda, Petrer, Monòver i Sax tindran preferència per a l?ingrés en la Residència respecte als ancians d'altres localitats.  
f) L?Ajuntament d'Elda estarà representat en els òrgans de govern de la Residència d?Ancians de la Generalitat Valenciana que es construesca en els solars i instal·lacions que es cedeixen.  
En el cas d'incompliment de les condicions anteriors, es consideraran resoltes les cessions i revertiran a l'Ajuntament d'Elda els terrenys, edifici i material d'equipament cedits, i totes les millores i construccions que hi haja sobre els terrenys, sense cap indemnització per aquestes.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda durà a terme els tràmits necessaris per a fer efectiu el que disposa aquest Decret.  
València, 2 de maig de 1989.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI